**M I N T A !**

**ÖNKORMÁNYZAT MEGNEVEZÉSE**

**Szám**: …./2017.

**ELŐTERJESZTÉS**

**……Község Önkormányzata Képviselő - testületének**

***2017. október…-i* ülésére**

**Tárgy:**

1. A Veszprémi Kistérség Többcélú Társulása Társulási megállapodásának módosítása

B) A Veszprémi Kistérség Többcélú Társulása Egyesített Szociális Intézménye alapító okiratának módosításához történő hozzájárulás

**Előterjesztő: ….polgármester**

**Az előterjesztés készítésében részt vett:**

**Az előterjesztést megtárgyalta:** csak akkor, ha van erre hivatott bizottság

1. A döntés meghozatala **minősített** többséget igényel.
2. A döntés meghozatala **minősített** többséget igényel.

**Az előterjesztés törvényességi felülvizsgálatát végezte:**

**Tisztelt Képviselő - testület!**

A szociális igazgatásról és a szociális ellátásokról szóló 1993. évi III. törvény 86 .§ (1) bekezdése értelmében a települési önkormányzat köteles biztosítani az étkeztetés és a házi segítségnyújtás szociális alapszolgáltatásokat.

A Veszprém Megyei Kormányhivatal vizsgálta, hogy kötelező feladatuk ellátásának eleget tesznek-e a Veszprémi Kistérség Többcélú Társulása (a továbbiakban: Társulás) tagönkormányzatai.

Több településen nincs igény fenti alapszolgáltatások nyújtására, viszont kötelező feladatuk ellátását csak úgy tudják igazolni az érintett önkormányzatok, ha étkeztetés és házi segítségnyújtás alapszolgáltatást nyújtó szociális szolgáltató alapító okirata alapján a szolgáltatói nyilvántartásba ellátási területként bejegyzésre kerülnek.

A Társulás Egyesített Szociális Intézménye (a továbbiakban: Intézmény) alapító okirata szerint jogosult az étkeztetés és a házi segítségnyújtás szociális alapszolgáltatás végzésére.

A tagönkormányzatok polgármestereivel egyeztetésre került sor, az egyeztetést követően a Társulási Tanács a 2017. május 29-i ülésén tárgyalta a VKTT Társulási Megállapodásának és az Intézmény alapító okiratának módosításáról szóló előterjesztést, és a 17/2017. (V. 29.) határozatával támogatta a Társulás Társulási Megállapodásának módosítását, valamint az Intézmény alapító okiratát jóváhagyta.

Fenti döntés arra irányult, hogy azok a települések, amelyek eddigiekben a törvény szerint nem tettek eleget alapszolgáltatási kötelezettségüknek, a megállapodásban és az alapító okiratban az alapszolgáltatásokat érintően feltüntetésre kerüljenek olyan településekként, amelyek a társulás útján látják el a kötelező feladatukat.

A társulási megállapodás módosításáról, és az alapító okirat módosításhoz történő hozzájárulásról a társult önkormányzatok is döntöttek, de Vilonya Község Önkormányzata nevében a polgármester bejelentette, hogy a képviselő-testület a társulási megállapodás módosításáról és az alapító okirat módosításához történő hozzájárulásról nem tud döntést hozni, mert a szociális étkeztetést és a házi segítségnyújtást nem a társulás keretében, hanem külön ellátási szerződés keretében láttatja el az önkormányzat.

Ezért a társulási megállapodás jóváhagyásán kívül, az alapító okirat módosításához történő hozzájárulásról is döntést kell hoznia a Képviselő – testületnek.

Ismételten arra teszek javaslatot hogy első lépésként a társulási megállapodás kerüljön kiegészítésre a következők szerint:

„1. A Társulási Megállapodás 9. pontja helyébe a következő rendelkezés lép:

„

9. A Társulás által biztosított szolgáltatások:

9.1. A Társulás biztosítja a fenntartásában működő Veszprémi Kistérség Többcélú Társulása Egyesített Szociális Intézmény keretein belül:

a) az étkeztetés szociális alapszolgáltatást Barnag, Bánd, Eplény, Hajmáskér, Herend, Hidegkút, Márkó, Mencshely, Nagyvázsony, Nemesvámos, Pula, Sóly, Szentgál, Tótvázsony, Veszprém, Veszprémfajsz és Vöröstó közigazgatási területén,

b) a házi segítségnyújtás szociális alapszolgáltatást Barnag, Bánd, Eplény, Hajmáskér, Herend, Hidegkút, Márkó, Mencshely, Nagyvázsony, Nemesvámos, Pula, Sóly, Szentgál, Tótvázsony, Veszprém, Veszprémfajsz és Vöröstó közigazgatási területén,

c) az idősek nappali ellátása szociális alapszolgáltatást: Herend, Veszprém, közigazgatási területén,

d) az időskorúak gondozóháza, átmeneti ellátást nyújtó szakosított ellátást a társulásban résztvevő tagok közigazgatási területén, kivéve Hárskút települést,

e) az idősek otthona, ápolást, gondozást nyújtó szakosított ellátást a társulásban résztvevő tagok közigazgatási területén, kivéve Hárskút települést. „

A társulási megállapodás hatálybalépését követően az Intézmény módosított alapító okiratának törzskönyvi bejegyzésére is sor kerülhet, majd ez alapján a szolgáltatói nyilvántartás adatai a Kormányhivatal döntése alapján a következőképpen változnának:

Az Intézmény ellátási területe az **étkeztetést érintően:** Hajmáskér, Sóly, Veszprémfajsz és Vöröstó, (Vilonya ellátási szerződéssel nyújtja a szolgáltatást, Hárskút sem szerepelt az ellátási területben.).

A **házi segítségnyújtást** érintően még Barnag, Bánd, Eplény, Hajmáskér, Hidegkút, Márkó, Mencshely, Pula, Sóly, Veszprémfajsz és Vöröstó településekkel bővül.

(Vilonya ellátási szerződéssel nyújtja a szolgáltatást, Hárskút sem szerepelt az ellátási területben).

A Társulási Megállapodás módosításához a társulásban részt vevő valamennyi önkormányzat képviselő – testületének minősített többséggel történő jóváhagyása szükséges.

Kérem a tisztelt Képviselő - testületet, hogy az előterjesztését megvitatni és a határozati javaslatokat elfogadni szíveskedjen!

**…………..**, 2017. ………….hó….. nap

**…………………..**

polgármester

**HATÁROZATI JAVASLAT**

**………………….Község Önkormányzata Képviselő - testületének**

**......./2017. (..….) határozata**

**a Veszprémi Kistérség Többcélú Társulása Társulási Megállapodásának**

**módosításáról, továbbá Egyesített Szociális Intézménye alapító okiratának módosításához történő hozzájárulásról**

……….Község Önkormányzatának Képviselő – testülete megtárgyalta az

1. A Veszprémi Kistérség Többcélú Társulása Társulási megállapodásának módosítása

B) A Veszprémi Kistérség Többcélú Társulása Egyesített Szociális Intézménye alapító okiratának módosításához történő hozzájárulás”

című előterjesztést és az alábbi döntést hozta:

1. ……….Község Önkormányzatának Képviselő – testülete a Veszprémi Kistérség Többcélú Társulása Társulási Megállapodásának módosítását a határozat 1. melléklete szerinti tartalommal jóváhagyja.

1. A Képviselő –testület felhatalmazza a polgármestert a társulási megállapodást módosító megállapodás aláírására.
2. ……..Község Önkormányzatának Képviselő – testülete a Veszprémi Kistérség Többcélú Társulása Egyesített Szociális Intézménye alapító okiratának módosításához a határozat 2. melléklete szerinti tartalommal hozzájárul.
3. A Képviselő – testület felkéri a jegyzőt, hogy tájékoztassa a Társulás Társulási Tanácsának elnökét a testület döntéséről.

**Felelős:**

**Határidő:**

***………….,*** *2017. ……………hó….nap*

***polgármester******jegyző***